Diari Oficial de la Generalitat Valenciana


Sumari del DOGV 4952, del 23-02-2005 (2005/1663)

Informació pública de l'alternativa tècnica de programa d'actuació integrada de la unitat d'execució número 2 del sector 14 de Paterna.
---------------------------------------------------------------------------------------------------------------------------------------

### Dades del document

Número de DOGV
:   4952

Data del DOGV
:   23-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1663


Organisme emissor
:   L3m Construcción Urbanismo y Servicios, SA

Tipus de document
:   Anunci

Informació pública de l'alternativa tècnica de programa d'actuació integrada de la unitat d'execució número 2 del sector 14 de Paterna. [2005/F1663]
  
La mercantil L3M Construcción, Urbanismo y Servicios, SA, ha formulat una alternativa tècnica de programa, per a executar l'actuació integrada l'àmbit territorial de la qual és la unitat d'execució 2 del sector urbanitzable número 14 de Paterna, a l'empara del que s'establix en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
D'acord amb això, i en aplicació del que s'establix en l'article 48.1.c) en relació amb l'article 46.3, ambdós de la llei esmentada, es comunica que s'ha decidit sotmetre el programa referit, amb tota la documentació annexa, a informació pública pel termini de 20 dies hàbils, comptats a partir del següent a la publicació d'este anunci en el Diari Oficial de la Generalitat Valenciana.
  
Per això es fa constar que, durant el termini esmentat, qualsevol interessat en este procediment podrà formular qualssevol al·legacions que els convinguen segons dret, així com altres alternatives tècniques de programa i, si fa al cas, proposicions juridicoeconòmiques, tot això en els termes i les condicions de la citada Llei 6/1994. A este efecte qualsevol interessat podrà consultar l'expedient depositat a la notaria de Fernando Barber Rubio, situada a l'avinguda del País Valencià, número 21, golfes, de Paterna, els dies hàbils, en horari de 10.00 a 14.00 hores.
  
Igualment es fa constar que qualsevol persona podrà comparéixer a la dita notaria per a obtindre còpia de l'acta de protocol·lització del programa i els documents que s'hi adjunten, o sol·licitar que se li exhibisca esta.
  
La referida documentació, així com l'expedient administratiu, es podrà consultar així mateix a l'Ajuntament de Paterna els dies hàbils en horari d'atenció al públic.
  
Les al·legacions que, si fa al cas, es formulen seran presentades davant de l'Ajuntament de Paterna, dirigides al Servici d'Urbanisme.
  
Així mateix, es posa en coneixement general que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies anteriorment esmentat. Durant este termini es podran formular les referides proposicions a l'Ajuntament de Paterna, en horari de 09.00 a 14.00 hores.
  
Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine.
  
L'acte d'obertura de pliques tindrà lloc a l'Ajuntament de Paterna el següent dia hàbil al de finalització del termini per a la presentació, excepte si és dissabte, cas en què s'haurà d'entendre el dia hàbil immediat posterior.